EkBass/fiwiki-20250220-pages-articles huggingface dataset:
Kalle Carlstedt

Kaarlo ”Kalle” Fredrik Oskar Carlstedt (2. helmikuuta 1891 Lieto – 10. lokakuuta 1952 Valkeakoski) oli suomalainen kuvataiteilija, joka tunnetaan erityisesti puupiirroksistaan. Carlstedtin vanhemmat olivat asemapäällikkö Carl Zachris Carlstedt ja Anna Mathilda Danielsson. Hänen veljensä oli taidemaalari Mikko Carlstedt. Carlstedt kävi vuosina 1902–1911 Hämeenlinnan Klassillista lyseota mutta erosi lopulta koulusta jäätyään seitsemännelle luokalle ja siirtyi opiskelemaan Ateneumissa toimineeseen Suomen Taideyhdistyksen piirustuskouluun, josta hän valmistui 1913. Carlstedt erikoistui jo alusta lähtien puupiirrosten tekemiseen, ja hän saavutti niillä huomiota vuonna 1916 Moskovassa ja vuonna 1919 Kööpenhaminassa pidetyissä Suomen taiteen näyttelyissä. Hän teki puupiirrostekniikalla kirjankuvitustöitä, joista tunnetuimpia ovat Eino Leinon Helkavirsiä ja Sata Kantelettaren laulua. Hän suunnitteli myös kirjojen kansikuvia ja exlibriksiä ja teki 1930-luvulta alkaen tussilaveerauksia. Carlstedt otti vaikutteita taiteeseensa muun muassa Akseli Gallen-Kallelalta, Edvard Munchilta ja Vincent van Goghilta. Hän suunnitteli yhteistyössä Gustaf von Numersin kanssa Sääksmäen kunnan vaakunan vuonna 1954. Carlstedt teki vain muutaman opintomatkan ulkomaille ja asui enimmäkseen kotonaan Sääksmäellä mutta myös Helsingissä ja Konginkankaalla. Hän matkusti kuitenkin hyvin paljon kotimaassa ja erityisesti matkareitti Keuruun, Jyväskylän, Suolahden ja Konginkankaan kautta Viitasaarelle oli hänen suosiossaan. Tämän puupiirtäjän reitin varrelta Carlstedt keräsi vaikutteita taiteeseensa maisemista ja talonpoikaisista rakennuksista. Carlstedtin hyvä ystävä oli kirjailija Joel Lehtonen, johon hän tutustui 1917. Carlstedt kuvitti Lehtosen kirjan Kuolleet omenapuut ja Lehtonen puolestaan vietti paljon aikaa Carlstedtin luona Sääksmäen Huittulassa ja Isossa Vohlisaaressa. Lehtonen hankki myös 1925 kesäpaikkansa Carlstedtin naapurista Pienestä Vohlisaaresta. Muita Carlstedtin kirjailijaystäviä olivat muun muassa Larin-Kyösti ja Viljo Kojo. == Lähteet == * * Suomen kuvataiteilijat -matrikkeli. * Kalle Carlstedt. Hämeenlinnan taidemuseo. ==Aiheesta muualla== * * * Helkavirsien ja Kantelettaren kuvittajaa tapaamassa, Suomen Kuvalehti, 19.02.1927, nro 8, s. 8, Kansalliskirjaston digitaaliset aineistot Luokka:Suomalaiset taidegraafikot Luokka:Suomalaiset kuvittajat Luokka:Marraskuun ryhmä Luokka:Vuonna 1891 syntyneet Luokka:Vuonna 1952 kuolleet
Aasiariffi

Aasiariffi on lyhyt musiikinpätkä, riffi, joka yhdistetään etenkin länsimaisessa populaarikulttuurissa usein Japaniin, Kiinaan tai yleisemmin Itä-Aasiaan. Riffillä on englannin kielessä useita nimiä, kuten "Oriental riff", "Asian riff", "The Chinese Melody", "The Stereotypical Oriental Tune", "The Asian Jingle". Välillä riffin yhteydessä kuullaan myös gongin kumaus. Riffin nuotit noudattelevat pentatonista asteikkoa, joka saa sen muistuttamaan aasialaista musiikkia. Aasiariffi on länsimainen keksintö, jota on käytetty ensimmäisen kerran jo vuonna 1847 Aladdin -nimisen lavashow'n kiina-aiheisessa kohtauksessa. Riffiä on käytetty myös aasialaisten itsensä toimesta ainakin japanilaisessa anime-sarjassa The Super Dimension Fortress Macross sekä japanilaisissa videopeleissä. Riffi esiintyy monissa populaarimusiikin teoksissa. Yksi tunnetuimpia näistä on vuoden 1974 listaykkönen, Carl Douglasin "Kung Fu Fighting" (suomeksi Frederikin esittämänä "Kung-Fu taistelee"). Muita kappaleita ovat The Coastersin "Bad Detective" (1964), Rushin "A Passage to Bangkok" (1976), Bebop Deluxen "Blazing Apostles" (1976), The Vaporsin "Turning Japanese" (1980), David Bowien "China Girl" (1983) ja Peter Bjorn and Johnin "Young Folks" (2006). Tietokonepeleissä riffin voi kuulla esimerkiksi peleissä Yie Ar Kung-Fu (1985), International Karate (1986), IK+ (1987) ja erinäisissä Hugo peleissä. == Lähteet == == Katso myös == * Johtoaihe * The Streets of Cairo – vastaava "arabialainen" melodia == Aiheesta muualla == * Martin Nilsson: The Musical Cliché Figure Signifying The Far East: Whence, Wherefore, Whither? Luokka:Musiikkikappaleet Luokka:Aasialainen kulttuuri
Skipataan joulu

Skipataan joulu (Christmas with the Kranks) on vuonna 2004 ensi-iltansa saanut komediaelokuva. Elokuvan ohjasi Joe Roth ja pääosissa ovat Tim Allen ja Jamie Lee Curtis. Elokuva perustuu John Grishamin vuonna 2001 kirjoittamaan romaaniin Joulua pakoon. Elokuva kertoo Luther Krankista ja hänen vaimostaan Norasta. Lutherin ja Noran ainoa lapsi Blair on muuttanut pois ja tämä joulu tulee olemaan ensimmäinen 23 vuoteen, kun Luther ja Nora viettävät sen kaksin. Tai oikeastaan ensimmäinen joulu 23 vuoteen ilman Blairia, sillä Krankit asuvat omakotilähiössä, jossa joulut on vietetty naapureiden kanssa. Tähän kyllästyneenä Luther ehdottaa Noralle joulun viettoa Karibialla ja Nora suostuu. Naapurit kuitenkin hermostuvat Krankeille jouluperinteiden rikkomisesta, eikä naapurusto aio päästää paria aivan helpolla. == Rooleissa == Luokka:Yhdysvaltalaiset komediaelokuvat Luokka:Vuoden 2004 yhdysvaltalaiset elokuvat Luokka:Jouluelokuvat Luokka:John Grishamin teoksiin perustuvat elokuvat Luokka:Columbia Picturesin elokuvat
Porin vesitorni

Porin vesitorni sijaitsee Porin keskustan länsilaidalla. Sen on suunnitellut arkkitehti Bertel Strömmer ja rakentanut Uuno Helmisen rakennusliike.Asola, 2003, s.171 Vesitorni otettiin käyttöön vuonna 1936 ja se on lähes 50 metriä korkea. Tornin vesitilavuus on 500 kuutiometriä. Torni on tiiliverhoiltu eli vesisäiliötä kantavat rakenteet ovat verhouksesta erilliset.Asola, 2003, s.56 Porin vesitorni on maakunnallisesti arvokas kulttuurihistoriallinen kohde ja kuuluu Porin kansalliseen kaupunkipuistoon. Vesitorni on yksi kaupungin tunnetuimmista maamerkeistä. == Lähteet == * === Viitteet === Luokka:Porin vesitornit Luokka:Bertel Strömmerin suunnittelemat rakennukset Luokka:Päärnäinen
Eduardo Chillida

Eduardo Chillida Juantegui (10. tammikuuta 1924 San Sebastián, Guipúzcoa, Espanja – 19. elokuuta 2002 San Sebastián, Guipúzcoa, Espanja) oli espanjalainen baskisukuinen kuvanveistäjä. Veistosten lisäksi hän tuotti myös piirroksia ja maalauksia. Ennen taiteellista menestystään hän opiskeli arkkitehtuuria Madridin teknillisessä yliopistossa ja pelasi jalkapalloa maalivahtina Real Sociedadissa.Award Winners Fundacion Príncipe de Asturias. Viitattu 5.12.2007.Jugadores de la historia Real Sociedad de Fútbol. Viitattu 5.12.2007. Chillida tuli tunnetuksi vuonna 1958 voitettuaan Venetsian biennaalissa veistotaiteen pääpalkinnon. Chillidalle myönnettiin vuonna 1985 Wolfin palkinto ja vuonna 1987 Asturian ruhtinaan palkinto. Suomen kulttuurirahasto lahjoitti Helsingin yliopistolle sen 350-vuotisjuhlien kunniaksi Chillidan veistoksen, joka on sijoitettu Porthanian eteen Yliopistokadulle. Helsinki-veistos, joka tunnetaan myös nimellä Lotura 1, paljastettiin 10.9.1992 yliopiston lukuvuoden avajaisten yhteydessä. Veistos on 2,5 metriä korkea, se painaa 4400 kiloa ja se on valmistettu ruostuvasta teräksestä.Julkiset veistokset Viitattu 15.9.2013 == Lähteet == == Aiheesta muualla == Luokka:Espanjalaiset kuvanveistäjät Luokka:Espanjalaiset jalkapallomaalivahdit Luokka:Vuonna 1924 syntyneet Luokka:Vuonna 2002 kuolleet
Kaanaan vesitorni

Kaanaan vesitorni on Porissa sijaitseva vesitorni. Tornin vesitilavuus on 1 250 kuutiometriä ja se valmistui vuonna 1963. Huipulla toimiva näkötorni- ravintola avattiin yleisölle saman vuoden heinäkuussa. Virallisesti Kaanaan vesitorni vihittiin käyttöön Porin päivänä 29. syyskuuta 1963. Meri-Porissa Kaanaan kaupunginosassa sijaitseva 56,7 metriä korkea vesitorni oli valmistuessaan Suomen korkein. Sen ulkoseinää käytetään myös seinäkiipeilyyn. == Lähteet == == Aiheesta muualla == * ==Kuvia== Kuva: Kaanaan vesitorni 7.jpg|Vesitornin ravintola. Luokka:Porin vesitornit Luokka:Suomen näkötornit
Lawrence Leighton Smith

Lawrence Leighton Smith (8. huhtikuuta 1936 Portland, Oregon – 25. lokakuuta 2013 Colorado Springs, Colorado) oli yhdysvaltalainen kapellimestari ja pianisti. Smith valmistui Portlandin valtionyliopistosta (1956) ja Mannes College of Musicista (1959). Hän sai tohtorinarvon Louisvillen yliopistosta vuonna 1992. Hänelle myönnettiin Ditsonin kapellimestaripalkinto vuonna 1988. Smith toimi ylikapellimestarina esimerkiksi Oregonin sinfoniaorkesterissa (1973–1980), San Antonion sinfoniaorkesterissa (1980–1985) ja Louisvillen orkesterissa (1983–1994). Hän johti useita merkittäviä yhdysvaltalaisia orkestereita, mutta esiintyi myös kansainvälisesti. Pianistin ominaisuudessa Smith säesti muiden muassa Franco Corellia, Sherrill Milnesia, Zara Nelsovaa, Ruggiero Ricciä, Jennie Tourelia, Renata Tebaldia, Walter Trampleria ja Pinchas Zukermania. ==Lähteet== Luokka:Yhdysvaltalaiset kapellimestarit Luokka:Yhdysvaltalaiset pianistit Luokka:Vuonna 1936 syntyneet Luokka:Vuonna 2013 kuolleet
Colbie Caillat

Colbie Marie Caillat (s. 28. toukokuuta 1985 Newbury Park, Kalifornia) on yhdysvaltalainen folklaulaja Malibusta, Kaliforniasta. Hänet bongattiin omalta MySpace-sivultaan, ja vuonna 2007 hän nousi hittikappaleellaan ”Bubbly” neljäksi kuukaudeksi oman genrensä listoille. ==Tuotanto== ===Albumit=== * Coco (17. heinäkuuta 2007) - RIAA: platinaa * Breakthrough (25. elokuuta 2009) - RIAA: kulta * All of You (2011) * Christmas in the Sand (2012) * Gypsy Heart (2014) * The Malibu Sessions (2016) ===Singlet=== *"Bubbly" *"Realize" *"The Little Things" *"Fallin' For You" *"I Never Told You" *"Begin Again" *"I Do" *"Brighter Than The Sun" * "Favorite Song" * "Christmas in the Sand" * "Hold On" * "Try" * "Goldmine" ==Aiheesta muualla == * Profile in myspace.com * ColbieCaillatMusic.com Luokka:Yhdysvaltalaiset folklaulajat Luokka:Vuonna 1985 syntyneet Luokka:Elävät henkilöt
Pimp C

Pimp C (oikealta nimeltään Chad Lamont Butler; 29. joulukuuta 1973 – 4. joulukuuta 2007) tunnetaan paremmin taiteilijnimellään Pimp C oli yhdysvaltalainen hip hop -muusikko ja tuottaja. Hän kuului UGK -hip hop duoon yhdessä Bun B:n kanssa. Omien levytystensä lisäksi UGK toimi myös vierailijana muiden muassa Jay-Z:n ja Three 6 Mafian levytyksillä. Pimp C tuomittiin 28. tammikuuta 2002 kahdeksan vuoden vankeusrangaistukseen siitä syystä, ettei ollut suoriutunut yhdyskuntapalvelustaan, johon hänet oli tuomittu törkeästä pahoinpitelystä. Hän vapautui Teksasissa 30. joulukuuta 2005 ja kuoli äkillisesti hotellihuoneessaan Kalifornian Länsi-Hollywoodissa 4. joulukuuta 2007, yhä ehdonalaisessa ollessaan. Pimp C kuoli kodeiinin yliannostuksen ja uniapnean yhteisvaikutukseen. Amerikkalainen räppäri Macklemore omisti kappaleen Otherside hyvälle kaverilleen Chadille. == Diskografia == === Sooloalbumit === *2005: Sweet James Jones Stories *2006: Pimpalation *2010: The Naked Soul of Sweet James Jones === Solosinglet === * 2006: "I'm Free" * 2006: "Pourin' Up" (featuring Mike Jones & Bun B) * 2006: "Knockin' Doorz Down" (featuring P.O.P. & Lil Keke) == Lähteet == Luokka:Yhdysvaltalaiset hip hop -artistit Luokka:Vuonna 1973 syntyneet Luokka:Vuonna 2007 kuolleet
Aleksei I (patriarkka)

Patriarkka Aleksei I (ven. Патриарх Алексий I; Sergei Vladimirovitš Simanski, ; 27. lokakuuta 1877 – 17. huhtikuuta 1970) oli Moskovan ja koko Venäjän patriarkka, joka johti Venäjän ortodoksista kirkkoa vuodesta 1945 kuolemaansa. Hän joutui Lokakuun vallankumouksessa ongelmiin viranomaisten kanssa ja päätyi karkotetuksi Kazakstaniin. Hän palasi 1920-luvulla Venäjälle ja kuoli Moskovassa 92-vuotiaana. Alekseista tuli patriarkka vuoden 1945 helmikuun alussa, lähes vuosi sen jälkeen kun edellinen patriarkka Sergius I oli kuollut toukokuussa 1944.Patriarch Alexei I (answers.com)Sergius I. Biographisch Kirchenlexikon Patriarkka Aleksei I oli ensimmäinen Moskovan patriarkka joka otti suomalaisia vastaan itsenäistymisen ja Suomen ortodoksisen kirkon Konstantinopolin alaisuuteen siirtymisen jälkeen; apulaispiispa Paavalin johtama lähetystö tapasi Aleksein hänen kesäasunnollaan Odessassa vuonna 1958. ==Lähteet== == Aiheesta muualla == Luokka:Venäjän patriarkat Luokka:Vuonna 1877 syntyneet Luokka:Vuonna 1970 kuolleet
Marc Garneau

Kapteeni Joseph Jean-Pierre Marc Garneau CC (s. 23. helmikuuta 1949) on kanadalainen astronautti ja liberaali poliitikko, joka on ollut Kanadan ulkoministeri vuodesta 2021 lähtien. Garneausta tuli lokakuussa 1984 STS-41-G-lennon myötä ensimmäinen kanadalainen avaruudessa. Hän osallistui myös kahteen myöhempään avaruuslentoon, jotka olivat STS-77 toukokuussa 1996 sekä STS-97 marras–joulukuussa 2000. Garneau oli vuonna 2006 epäonnistuneesti ehdolla Kanadan parlamenttiin. Hän sai tohtorinarvon vuonna 1973 ja on toiminut vuodesta 2003 Carletonin yliopiston rehtorina Ottawassa. ==Katso myös== * Eri maiden ensimmäiset avaruuslentäjät == Aiheesta muualla == * Kanadan parlamentin kirjaston profiili Luokka:Kanadan liberaalipuolueen poliitikot Luokka:Kanadan edustajainhuoneen jäsenet Luokka:Kanadan ulkoministerit Luokka:Kanadalaiset avaruuslentäjät Luokka:Companion of the Order of Canada Luokka:Vuonna 1949 syntyneet Luokka:Elävät henkilöt
Paul Hunter

Paul Alan Hunter (14. lokakuuta 1978 – 9. lokakuuta 2006) oli brittiläinen snookerpelaaja. Hunter meni kesällä 2004 Jamaikalla naimisiin Lindsey Fellin kanssa. Parin ainoa lapsi, tytär Evie Rose, syntyi 26. joulukuuta 2005. Hunter ilmoitti 6. huhtikuuta 2005, että hänestä oli löydetty neuroendokriinisia kasvaimia, joiden aiheuttajaa ei tiedetty. Hän kuoli sairauteensa 27-vuotiaana 9. lokakuuta 2006. Hänen hautajaispäivänsä oli 19. lokakuuta. Hunterin ammattilaisuran suurimmat saavutukset olivat kolme ranking-turnausvoittoa, kolme Masters-voittoa Wembleyllä sekä 114 sadan pisteen ylittävää lyöntisarjaa ammattilaisturnauksissa Chris Turner's SNOOKER ARCHIVE Snooker's Leading Century Makers. ==Ura== Hunter aloitti ammattiuransa vuonna 1995, voitettuaan amatööritason Pontin’s Star of the Future -turnauksen kaksi kertaa. Ensimmäinen ranking-turnausvoitto tuli vuonna 1998, kun Hunter kaatoi Regal Welsh Open -turnauksen finaalissa John Higginsin erin 9–5. Hunter nousi kauden päätteeksi 16:n parhaan joukkoon ranking-listalla. Vuonna 2001 Hunter saavutti arvostetuimman kutsuturnauksen The Mastersin voiton, kaataen finaalissa Fergal O'Brienin erin 10–9. Hunter oli ottelussa jo 3–7 -tappiolla, mutta käänsi vielä ottelun edukseen. * WBPSA Achievement of the Year 2001 (The Masters -finaalin nousu) Chris Turner's SNOOKER ARCHIVE Snooker Awards Vuonna 2002 Hunter voitti peräti kaksi ranking-turnausta, joista toinen oli Welsh Openin voiton uusiminen ja toinen tuli British Open -turnauksesta. Finaaleissa kaatuivat Ken Doherty erin 9–7 sekä Ian McCulloch erin 9–4. Tämän lisäksi hän voitti toista kertaa peräkkäin The Masters -turnauksen, jonka finaalissa hän kaatoi Mark Williamsin erin 10–9. Vielä vuonna 2004, ennen sairastumistaan, Hunter osoitti olevansa yksi Wembleyn legendoista, sillä hän voitti jälleen kerran finaalin katkaisufreimissä erin 10–9. Tämä kolmaskaan voitto ei tullut helppoa vastustajaa vastaan, sillä hävinnyt finalisti oli Ronnie O'Sullivan, joka on yksi lajin menestyneimmistä pelaajista. Hunterin valmentajana toimi pitkään vuoden 1986 maailmanmestari Joe Johnson. Suurimman lyöntisarjansa 146 Hunter ehti tehdä vielä vuonna 2005 Premier League -kutsuturnauksessa. Hän saavutti korkeimman rankinginsa (#4) vuosina 2004–2005. Hunter oli lahjakas ja kunnioitettu pelaaja, ja hänen kuoltuaan kauden tulokaspalkintoon lisättiin hänen nimensä ja nykyään lajin kattojärjestö WBPSA jakaa palkinnon nimellä WBPSA Paul Hunter Newcomer of the Year. World Snooker Past Players | Paul Hunter Chris Turner's SNOOKER ARCHIVE Tournaments ==Turnausvoitot== ===Ranking-turnaukset=== * British Open 2002 * Welsh Open 1998, 2002 ===Kutsuturnaukset=== * The Masters 2001, 2002, 2004 == Lähteet == Luokka:Englantilaiset snookerpelaajat Luokka:Vuonna 1978 syntyneet Luokka:Vuonna 2006 kuolleet
Gabriel Bacquier

Gabriel Bacquier (17. toukokuuta 1924 – 13. toukokuuta 2020Décès de Gabriel Bacquier ) oli ranskalainen oopperalaulaja, äänialaltaan baritoni. Hän esiintyi vakituisesti muun muassa Wienin valtionoopperassa, La Scalassa, Royal Opera Housessa ja Metropolitan-oopperassa. 1900-luvun maineikkaimpien baritonien joukkoon lukeutuva Bacquier oli Ordre National du Mériten officier, Ordre des Arts et des Lettresin commandeur ja Kunnialegioonan chevalier. Bacquier tulkitsi eri aikakausien säveltäjiä monipuolisesti. Näiden joukossa olivat Wolfgang Amadeus Mozart (1756–1791), Jacques Offenbach (1819–1880), Georges Bizet (1838–1875), Jules Massenet (1842–1912) ja Maurice Thiriet (1906–1972). ==Lähteet== Luokka:Ranskalaiset baritonit Luokka:Vuonna 1924 syntyneet Luokka:Vuonna 2020 kuolleet
Kosovska Mitrovica

Kosovon Mitrovica ( tai Mitrovicë, , Kosovska Mitrovica) on kaupunki Kosovossa. Vuoden 2011 väestönlaskennan mukaan kaupungissa oli 84 235 asukasta. Kaupungin alueella sijaitsee Ibar- ja Sitnica-joen yhtymäkohta. Mitrovica oli Kosovon merkittävä taloudellinen alue, sillä kaupungin lähellä sijaitsi Trepcan kaivos. Vuosina 1873–1878 valmistui Skopjeen johtava rautatie, joka yhdisti kaupungin Thessalonikin satamaan. Lisäksi Kosovosta oli rautatieyhteys Belgradiin ja Länsi-Eurooppaan. Kosovon sodan jälkeen kaupunki on jakautunut jyrkästi albaanien asuttamaan etelä- ja serbien asuttamaan pohjoisosaan. Mitrovicassa sijaitsee kaksi isoa kauppakeskusta, Lux Mall ja Mitrovica Mall. Molemmat ovat uusia. == Urheilu == Kosovon jalkapallon pääsarjassa superliigassa pelaa kaksi mitrovicalaisjoukkuetta: KF Trepça ja KF Trepça'89. == Tunnettuja mitrovicalaisia == * Valon Behrami, jalkapalloilija * Ibrahim Shkupolli, Sellon ampumavälikohtauksen tekijä. * Rona Nishliu, laulaja, Albanian edustaja vuoden 2012 Eurovision laulukilpailussa * Ilir Zeneli, FC Lahden päävalmentaja, syntynyt Mitrovicassa. == Lähteet == == Aiheesta muualla == Luokka:Kosovon kaupungit Luokka:Kosovon kunnat
Aixam

Aixam Aixam Yrityksen perustusmaa Ranska Tuotannon aloitus 1975 Autokonserni Aixam Mega Vuotuinen valmistusmäärä n. 12 000 Aixamia (2013) Sijainti Suomen rekisteröintitilastossa 1. myydyin mopoauto (2007) Suosituin malli Roadline Aixam on ranskalainen mopoautomerkki, jonka omistaa Aixam Mega -konserni. Sen tuotteet olivat myös Euroopan myydyimpiä vuonna 2006. Aixamia valmistetaan kahdessa tehtaassa Ranskassa. Aixamin varteenotettavimmat kilpailijat ovat Ligier sekä Microcar. == Historiaa == Vuonna 1975 Arola-nimellä aloittanut tehdas valmisti koppimopoa, jota paranneltiin vuoteen 1980 asti, kunnes uusi, jo enemmän autoa muistuttava ajoneuvo otettiin tuotantoon. Invamopolta näyttävä Arola oli takavetoinen ja 50 cm³ bensiinimoottorilla varustettu. * 1983 Arolasta tuli nykyinen Aixam. * 1987 Diesel kokeilu ja Kubota-yhteistyö alkaa. * 1988 Suoritettiin ensimmäinen törmäystesti Aixamin tuotantomalleille.(ei yhtä raju kuin henkilöautolle) * 1992 Sisarmerkki Mega lanseerattiin, missä on sama voimansiirto ja moottori. * 1994 Kuin Ligierillakin, Aixamilla on ollut V12-moottorinen urheiluauto, Le Mansin 24 tunnin ajoihin. * 1997 Ensimmäinen nykystantardeja mukaileva mopoauto saapuu markkinoille. * 2003 Mallit A.721, A.741 ja A.751 myyntiin. * 2004 Scouty (targakattomalli) tuli valikoimiin. * 2006 Crossline ("katumaasturi" malli) tuli valikoimiin. * 2007 A.721 Sport tuli markkinoille. * 2008 Aixam muutti henkilömallien mallinumerot mallinimiksi pitkän katkaisten pitkän perinteen. A.721 muuttui Cityksi, A.741 muuttui Roadlineksi ja A.751 (ei mopo) poistui, mutta Roadlinesta tuli markkinoille versio tehokkaammilla moottoreilla joita ei tuoda Suomeen. * 2017 Aixam julkisti maailman ensimmäisenä euro-4 hyväksytyt mopoautot eli malli Sensation. Sensation mallin mopoautot on varustettu Kubota Z482 moottorilla (6 kW = 8.16 hp). == Tekniset ominaisuudet == (Suomeen tuotavat Aixam mallit, jotka rekisteröidään kevyeksi nelipyöräksi.) == Aiheesta muualla == * Valmistajan kotisivut * Maahantuojan kotisivut Luokka:Mopoautot
Max Stirner

Johann Kaspar Schmidt, paremmin tunnettu nimellä Max Stirner (25. lokakuuta 1806 Bayreuth, Baijerin kuningaskunta – 26. kesäkuuta 1856 Berliini, Preussi) oli saksalainen filosofi, joka on yksi nihilismin, nominalismin, eksistentialismin, postmodernismin ja anarkismin, anarkoindividualismin ja erityisesti egoistisen anarkismin aatteen muovaajista. Stirner opiskeli Berliinin yliopistossa filologiaa, filosofiaa ja teologiaa. Hän liikkui aluksi nuorhegeliläisissä piireissä, mutta rakensi oman filosofisen järjestelmänsä paljolti suuntautuneeksi näitä ajattelijoita vastaan. Hegelin lisäksi hän sai vaikutteita Adam Smithiltä. Stirner kirjoitti muun muassa etiikasta, poliittisesta filosofiasta, omistuksesta ja arvoteoriasta. Stirner työskenteli opettajana tyttöjen kymnaasissa kirjoittaessaan pääteoksensa Der Einzige und sein Eigentum (Ego ja hänen oma), joka oli polemiikkia Hegeliä ja nuorhegeliläisiä, kuten Ludwig Feuerbachia ja Bruno Baueria, mutta myös kommunisteja kuten Wilhelm Weitlingia ja anarkisteja kuten Pierre-Joseph Proudhonia, vastaan. Hän erosi opettajantoimestaan teoksen aiheuttamien kiistojen vuoksi. Stirnerin filosofian mukaan, kaikki maailmassa, myös toiset ihmiset, ovat otettavaksi omaisuudeksi. Stirner kirjoitti yksityistä omaisuutta vastaan, sanoen, "hän joka osaa ottaa, joka osaa puolustaa, se asia, kuuluu hänelle" ja "omaisuus ei ole fakta. Se on laillinen fiktio". Stirner kannatti radikaalia individualismia ja materialismia, ja hänen mukaansa ainoa asia joka estää ihmisen ottamasta mitä hän haluaa, on hänen kykynsä tehdä niin. Stirnerin mukaan, asiat kuten moraalisuus, humanismi, valtio ja kapitalismi ovat vain illuusioita mielessä, ns. "haamuja" (). Stirner kuoli hyönteisen pureman aiheuttamaan tulehdukseen vuonna 1856. Kerrotaan, että Bruno Bauer oli ainoa nuorhegeliläinen, joka oli läsnä hänen hautajaisissaan. == Teokset == * Das unwahre Prinzip unserer Erziehung (1842) * Der Einzige und sein Eigentum (1844) * Geschichte der Reaction, 2 osaa (1852) * Max Stirners Kleinere Schriften und seine Entgegnungen auf die Kritik seines Werkes: 'Der Einzige und sein Eigentum', toim. John Henry Mackay (1898, 2. painos 1914) * Parerga, Kritiken, Repliken, toim. Bernd A. Laska (1986), mm.: ** "Recensenten Stirners" (1845) == Aiheesta muualla == * * Max Stirner Project * Max Stirner im LSR-Projekt ; Max Stirner within the LSR Project Teoksia verkossa: * Der Einzige und sein Eigentum * The Ego and his Own, Steven T. Byingtonin käännös * Recensenten Stirners / Stirner's Critics, Frederick M. Gordonin käännös Luokka:Saksalaiset anarkistit Luokka:Mannermaiset filosofit Luokka:Saksalaiset filosofit Luokka:Vuonna 1806 syntyneet Luokka:Vuonna 1856 kuolleet
Rose Ausländer

Rosalie Beatrice ”Rose” Ausländer, omaa sukua Scherzer (11. toukokuuta 1901 Tšernivtsi – 3. tammikuuta 1988 Düsseldorf) oli saksalainen runoilija. Ausländer syntyi Tšernivtsissä, jossa hän aloitti vuonna 1919 kirjallisuuden ja filosofian opintonsa. Hän muutti 1920-luvun alussa Yhdysvaltoihin Ignaz Ausländerin kanssa, jonka hän nai New Yorkissa 19. lokakuuta 1923. Ausländerin avioliitto kesti vain kolme vuotta. Hän sai Yhdysvaltain kansalaisuuden, mutta menetti sen oltuaan liian pitkän ajanjakson maan ulkopuolella. Hänen kokoelmiensa joukkoon lukeutuvat Der Regenbogen (1939) ja Blinder Sommer (1965). Ausländer oli juutalainen ja joutui natsiaikana ghettoon. Hän sai jälleen Yhdysvaltain kansalaisuuden vuonna 1948. Kokemiensa vainojen jälkeen hän kirjoitti pitkään englanniksi, mutta palasi alkuperäiseen kirjoituskieleensä saksaan vuonna 1956. Ausländer palasi vuonna 1967 Saksaan ja eli loppuelämänsä Düsseldorfissa. Viimeisinä vuosina hänen riesanaan oli artriitti. Luokka:Saksalaiset runoilijat Luokka:Yhdysvaltalaiset runoilijat Luokka:Vuonna 1901 syntyneet Luokka:Vuonna 1988 kuolleet
Porin helluntaikirkko

Porin Helluntaikirkko eli entinen Eelim-temppeli on Porissa sijaitseva kirkkorakennus. Helluntaikirkko sijaitsee Itätullin kaupunginosassa Itsenäisyydenkadulla lähellä kaupungin keskustaa. Nykyinen kirkkorakennus on valmistunut 1970-luvulla. Porin Helluntaikirkon pinta-ala on 2 400 neliömetriä ja kirkon pääsalissa on istumapaikkoja 800 henkilölle. Rakennuksen suunnittelija on arkkitehti Veikko Gröhn.Launonen 2010, s. 236 Rakennuksessa on myös 250 henkilön ravintolasali. Hanke Eelim-temppelin rakentamiseksi käynnistyi kesällä 1970 ja varsinainen urakkasopimus tehtiin 14. elokuuta 1978. Eelim-temppeli vihittiin käyttöön 14. marraskuuta 1979.Vahtera 1980,s. 53–59 == Historia == Porin Eelim-temppelin paikka on vanhaa puutaloaluetta, jolle nousi 1970-luvulla julkisia rakennuksia. Helluntaiseurakunnan uusi rukoushuone oli yksi ensimmäisistä alueen uusista rakennuksista. Rakennusliikkeelle annettu urakka valmistui nopeasti, ja kirkon vihkiäisiä vietettiin marraskuussa 1979.Launonen 2010, s. 70 Rakennuksen pohja on entistä merenpohjaa, ja siksi rakennus piti paaluttaa. Peruskiven muuraustilaisuudessa 8. marraskuuta 1978 peruskiveen upotettiin aikakapseli.Launonen 2010, s. 75 == Arkkitehtuuri == Arkkitehti Veikko Gröhn käytti suunnitellussa tiedostamattaan vaikutteita amerikkalaiselta modernistilta Ludwig Mies van der Rohelta, joka käytti töissään tiukkaa lasiruutu- ja metallisommitelmaa. Porin helluntaikirkon kohdalla Gröh muokkasi helluntailaista arkkitehtuuria yhdessä seurakunnan johdon kanssa. Porin helluntaikirkon symboliikassa on vastakkain kaksi elementtiä. Lasiruutu- ja metallirakenteinen konstruktio pitää sisällään kirkkosalin, joka näkyy rosoisen pinnan läpi. Rakennuksen katto muistuttaa vuorta, jolla on Raamatussa vahva symbolinen merkitys. Kirkkosalin vapaa muoto ja muhkurainen seinälinja muituttavat seurakunnan jäsenten erilaisuudesta. Epäsymmetrisyys vaikuttaa myönteisesti myös salin akustiikkaan. Valkoinen väri korostaa täydellisyyttä ja puhtautta Kristuksessa. Kirkon värimaailmaan hallitsee kaksi väriä: tumma viininpunainen ja valkoinen, jotka ovat tärkeitä värejä myös Vanhan testamentin temppelissä. == Lähteet == * * === Viitteet === == Aiheesta muualla == * Porin helluntaiseurakunnan kotisivut Luokka:Porin kirkkorakennukset Luokka:Suomen kivikirkot Luokka:Itätulli
Tero Leinonen

Tero Leinonen (s. 3. maaliskuuta 1975 Mikkeli) on uransa päättänyt suomalainen jääkiekkomaalivahti. Leinonen aloitti uransa vuonna 1989 Jukureissa. JYPissä aiemmin SM-liigaa pelannut maalivahti Tero Leinonen torjui kolme kautta ennen Ilvekseen siirtymistään Ruotsin Elitserienissä Moran:n ja Luleån:n joukkueissa. Leinonen edusti syyspuolen kaudesta 2008–2009 Tampereen Ilvestä mutta siirtyi tammikuussa 2009 HC Bílí Tygři Libereciin Tšekin Extraligaan. Kauden 2010–2011 Leinonen aloitti Elitserienin Linköpingissä, mutta hän ei saanut peliaikaa, joten siirtyi jo syyskuun aikana Allsvenskanin Tingsrydiin. Leinonen siirtyi lokakuussa 2011 Suomi-sarjan Nokian Pyryyn. Hän ei ollut pelannut Pyryssä vielä otteluakaan, kun Serie A:n HC Valpellice vuokrasi hänet viikoksi paikkaamaan loukkaantumisia. Leinonen oli lopulta hieman kauemmin Valpellicessa mutta palasi Pyryyn tammikuussa 2012. Hän pelasi ja valmensi Pyryssä kolmisen viikkoa, kunnes DEL-liigan Iserlohn Roosters hankki hänet tammikuun lopulla. Leinosta pidetään kokeneena ja tyyliltään näyttävänä maalivahtina, mutta häntä on moitittu otteiden ailahtelevaisuudesta.http://www.ilves.com/leinonen.php http://www.jatkoaika.com/smliiga.php?pelaaja=1975 ==Lähteet== ==Aiheesta muualla== * Luokka:Suomalaiset jääkiekkomaalivahdit Luokka:Vuonna 1975 syntyneet Luokka:Elävät henkilöt
Visuaalinen kulttuuri

Visuaalinen kulttuuri on kuviin ja katsomiseen liittyvää kulttuuria. Visuaalisen kulttuurin ilmenemismuotoja ovat esimerkiksi kuvataide, valokuva, video, televisio, uusmedia ja mainonta. Suomessa on olemassa yksi erityisesti visuaaliseen kulttuuriin laajassa mielessä sitoutunut maisteriohjelma. Sitä ylläpitää Taide­teollisen korkea­koulun Porin taiteen ja median laitos. Visuaalisen kulttuurin tutkimusta harjoitetaan kuitenkin laajalti Suomen yliopistoissa. Visuaalisen kulttuurin teoriasta vain osa kulkee nimikkeen ”visuaalisen kulttuurin teoria” alla. Kun visuaalisen kulttuurin teorian käsitettä korostetaan, tarkoitetaan lähinnä yhteiskuntatieteellistä kulttuurintutkimusta. Pyrkimyksenä on kerätä yhteen kuvallista maailmaa koskevia käsityksiä monitieteellisesti. Laajemmassa mielessä visuaalisen kulttuurin teorian piiriin voidaan laskea tästä riippumattomasti taiteen, viestinnän tai kulttuurin tutkimuksen edustajia. == Visuaalisen kulttuurin tutkimus == Suomessa erityistä visuaalisen kulttuurin teoriaa edustavat esimerkiksi Janne Seppäsen tuotanto sekä erilaiset kulttuurintutkimukselliset feministiset näkökulmat, esimerkiksi Leena-Maija Rossi, Anita Seppä ja Annamari Vänskä. Angloamerikkalaisessa maailmassa Visual Culture tai Visual Studies on Cultural Studiesin, yhteiskuntateoreettisen nykykulttuurintutkimuksen, kuviin erikoistunut osa-alue.Elkins, James: Visual Studies. A Skeptical Introduction, s. 1–7. New York: Routledge, 2003. ). Suomen visuaalinen kulttuuri on astetta yleisempi käsite. == Katso myös == * Visuaalinen lukutaito == Lähteet == == Kirjallisuutta == * * * Luokka:Kulttuurintutkimus
Guaifenesiini

Guaifenesiini on limaa irrottava lääkeaine, jota käytetään yskänlääkkeenä. Se lisää hengitysteiden limaneritystä ja vähentää liman sitkeyttä. Guaifenesiini on myös ainesosana useissa yskään käytettävissä yhdistelmälääkkeissä. Guaifenesiini on alun perin Guaiacum-suvun puusta eristetty aine, joka sai myyntiluvan Yhdysvalloissa vuonna 1952. == Aiheesta muualla == *Terveysportti: Guaifenesiini *PubChem: Guaifenesin *DrugBank: Guaifenesin *KEGG: Guaifenesin *ChemBlink: Guaifenesin Luokka:Yskänlääkkeet
Latvian sosialistisen neuvostotasavallan lippu

Latvian sosialistisen neuvostotasavallan lippu otettiin käyttöön 17. tammikuuta 1953. Lipun yläkulmassa on sirppi ja vasara, jotka ovat maatyöläisten ja tehdastyöläisten symboli. Lipun yläpuolella oleva tähti kuvaa edistystä, ja lipun punainen väri kommunismia. Lipun alalaidassa ollut aaltokuviointi kuvasi Itämeren aaltoja, jotka huuhtovat Latvian rannikkoa. Lippu otettiin pois käytöstä 1990 ja tilalle tuli Latvian nykyisessä käytössä oleva lippu. Latvian Neuvostoliittoon liittämisen jälkeen (1940) otettiin käyttöön lippu, jonka tausta oli punainen ja siinä oli sirppi ja vasara. Lipun yläkulmassa luki LPSR (Latvijas Padomju Sociālistiskā Republika). Luokka:Neuvostotasavaltojen liput lippu Luokka:Latvialainen kulttuuri
Julien Robert

Julien Robert (s. 11. joulukuuta 1974 Grenoble, Ranska) on entinen ranskalainen ampumahiihtäjä. Robert kuului MM-kilpailuissa 2001 kultaa voittaneeseen Ranskan viestijoukkueeseen. Hän saavutti samasta kilpailusta pronssia Oberhofissa 2004. Olympialaisissa hän kuului pronssia voittaneeseen Ranskan joukkueeseen sekä Salt Lake Cityssä 2002 että Torinossa 2006. Robert on naimisissa ampumahiihtäjä Florence Baverel-Robertin kanssa, joka voitti Torinon olympialaisissa 2006 olympiakultaa sprintistä ja pronssia viestistä. Hän lopetti uransa kauteen 2007-2008. == Lähteet == * Luokka:Ranskalaiset ampumahiihtäjät Luokka:Ranskalaiset olympiamitalistit Luokka:Vuonna 1974 syntyneet Luokka:Elävät henkilöt
Santiago Botero

Santiago Botero Echeverry (s. 27. lokakuuta 1972 Medellín) on kolumbialainen maantiepyöräilijä. Hän aloitti vuonna 1996 ammattilaisuransa, jonka aikana hän on osallistunut kuuteen Ranskan ja Espanjan ympäriajoon sekä kerran Italian ympäriajoon. Ranskan ympäriajossa hän on voittanut kolme etappia ja mäkikilpailun, Espanjan ympäriajossa viisi etappia. Botero on vuoden 2002 maailmanmestari miesten aika-ajossa Zolderissa. Hän voitti samassa sarjassa lisäksi pronssia vuoden 2001 maailmanmestaruuskilpailussa Lissabonissa. Botero on jo mainittujen kilpojen lisäksi voittanut Tour de Romandien vuonna 2005 sekä vähemmän tunnetun Kolumbian ympäriajon vuonna 2007. == Saavutuksia == *MM-kilpailut, aika-ajo: 2001 pronssia, 2002 kultaa *Olympialaiset: **2004 aika-ajossa seitsemäs **2008 maantieajossa seitsemäs *Pan-Amerikan kisat: 2007 kultaa aika-ajossa *Etelä-Amerikan kisat: 2010 kultaa maantieajossa ja aika- ajossa *Aika-ajon Kolumbian mestaruus: 2007, 2009 *Ranskan ympäriajo: **2000 kokonaiskilpailussa seitsemäs, mäkikilpailun ja etapin 14 voitto, etapilla 11 toinen **2001 kokonaiskilpailussa kahdeksas **2002 kokonaiskilpailussa neljäs, etappien 9 (aika-ajo) ja 15 voitto **2005 etapilla 11 toinen *Espanjan ympäriajo: **2001 kokonaiskilpailussa 18., etappien 1 (aika-ajo), 6, 7 (aika- ajo) ja 21 (aika-ajo) voitto **2002 etapin 16 voitto *Tour de Romandie: **1998 kokonaiskilpailussa neljäs **2005 kokonaiskilpailun ja etapin 5 (aika-ajo) voitto *Dauphiné Libéré: **2002 etapin 3 (aika-ajo) voitto **2005 kokonaiskilpailussa toinen, etappien 3 (aika-ajo) ja 6 voitto *Pariisi-Nizza: 1999 kokonaiskilpailussa kolmas, etapin 4 voitto *Katalonian ympäriajo: 2006 kokonaiskilpailussa toinen *Ruta del Sol: 1999 kokonaiskilpailussa toinen, etapin 2 voitto *Classique des Alpes: 2002 voitto *Kolumbian ympäriajo: **2007 kokonaiskilpailun, prologin sekä etappien 6 ja 14 (aika-ajo) voitto **2008 prologin voitto **2009 etapin 7 (aika-ajo) voitto *Chilen ympäriajo: 1997 prologin voitto *Gran Prix International Mitsubishi: 1998 etapin 2 voitto *Clasica a los Puertos de Guadarrama: 2001 voitto == Lähteet == *Santiago Botero trap-friis.dk-tietokannassa *Santiago Botero cyclingarchives.com- tietokannassa === Viitteet === Luokka:Kolumbialaiset maantiepyöräilijät Luokka:Vuonna 1972 syntyneet Luokka:Elävät henkilöt
Peter Wessel Zapffe

Peter Wessel Zapffe (18. joulukuuta 1899 Tromssa − 12. lokakuuta 1990 Asker) oli norjalainen kirjailija ja filosofi. Hänen näkemyksensä inhimillisestä olemassaolosta oli jotakuinkin pessimistinen, ja hänet voidaan lukea eksistentialistiksi. == Filosofia == Zapffen pääteoksena voidaan pitää filosofista tutkielmaa nimeltä Om det tragiske (1941). Sen pääajatukset inhimillisestä olemassaolosta on esitetty myös lyhyemmin esseessä Den sidste Messias (1933). Zapffen ajatus oli, että ihmiset ovat syntyneet sellaisella ylikehittyneellä kyvyllä (ymmärrys, itsetuntemus) varustettuina, joka ei sovi luonnon suunnitelmaan. Ihmiset vaativat oikeutusta ja selitystä elämään ja kuolemaan liittyville kysymyksille, mutta luonto ei pysty tarjoamaan tällaisia. Tästä seuraava tragedia on, että ihmiset käyttävät kaiken aikansa yrittämällä olla jotain muuta kuin ihmisiä. Ihmisolento on näin paradoksi. Zapffe kuvasi neljä puolustusmekanismia, joiden avulla ihmiskunta yrittää välttää tämän paradoksin kohtaamisen: * Eristäytyminen. Ihminen piiloutuu totuudelta. Ihminen yksinkertaisesti ei ajattele totuutta tai puhu siitä. * Ankkuroituminen. Tämä puolustusmekanismi perustuu kaikkiin sellaisiin asioihin, jotka ihmiset ottavat itsestäänselvyyksinä. * Häiriötekijöihin keskittyminen. Suosituin puolustusmekanismi; ihminen keskittyy yksinkertaisesti ulkoisiin vaikutelmiin. * Ylevöityminen. Vähiten suosittu puolustusmekanismi; ihminen ottaa etäisyyttä ja katsoo olemassaoloaan esteettisestä näkökulmasta (esimerkiksi kirjailijat, runoilijat, taidemaalarit). Zapffe katsoi itse käyttävänsä tätä mekanismia yhdistettynä elämän luonnetta koskevaan huumoriin. == Teoksia == * Om det tragiske (1941) * Vett og uvett. Stubber fra Troms og Nordland (Einar K. Aas ja P. W. Zapffe, 1942) * Den fortapte sønn. En dramatisk gjenfortælling (1951) * Indføring i litterær dramaturgi (1961) * Den logiske sandkasse. Elementær logikk for universitet og selvstudium (1965) * Lyksalig pinsefest. Fire samtaler med Jørgen (1972) * Hos doktor Wangel. En alvorlig spøk i fem akter (näytelmä pseudonyymillä Ib Henriksen, 1974) * Rikets hemmelighet. En kortfattet Jesus- biografi (1985) === Lyhyempien kirjoitusten kokoelmia === * Essays og epistler (1967) * Barske glæder og andre temaer fra et liv under åpen himmel (1969) * Spøk og alvor. Epistler og leilighetsvers (1977) * Hvordan jeg blev så flink og andre tekster (1986) == Aiheesta muualla == Luokka:Eksistentialistit Luokka:Norjalaiset filosofit Luokka:Norjalaiset kirjailijat Luokka:Vuonna 1899 syntyneet Luokka:Vuonna 1990 kuolleet
Al-Qaida Finland

Al-Qaida Finland on suomalaisen rap-artisti Julma-Henrin ensimmäinen virallinen studiojulkaisu. Sen julkaisi Ähky Records 23. toukokuuta 2007. == Taustatietoa == Albumin kantavia teemoja ovat solidaarisuus, syrjäytyneisyys, mielenterveys ja suomalaisen yhteiskunnan luokittuminen. Albumin kappaleet on nimetty päiväkirjamaisesti päivämäärillä. Levyn taustamusiikit ovat tuottaneet oululainen Panama Rayo aka Kemikaali-Keijo, Kaucas-yhtyeen Laineen Kasperi sekä amerikkalainen rap-artisti Reh Dogg. Levyn miksasi Laineen Kasperi. Levyn julkaisi Ähky Records ja jakeli Supersounds. Albumin nimi on sensuroitu Spotifyssa sekä muissa digitaalisissa musiikkikaupoissa. Sensuroidun albumin nimi on Album Name Censored. Levystä julkaistiin vuonna 2017 uusintapainos. == Kappaleet == # Kappale Kappaleen toinen nimi Vierailija(t) Tuottaja(t) Sample Aika 1\. 171205 2000 mun D-Mon, Ruoja Panama Rayo & Laineen Kasperi 5:12 2\. 200306 Sellihauras Panama Rayo 4:14 3\. 020706 Mielisairas Panama Rayo 4:55 4\. 170306 Terve menoa Davo, Petos & Pikkupiru Panama Rayo 5:07 5\. 100606 Likaisille Panama Rayo 3:33 6\. 240306 RikRek Asama Panama Rayo Vanessa-Mae - Night Flight 3:44 7\. 121206 Alakannella Panama Rayo 3:51 8\. 070206 Rikki Panama Rayo & Laineen Kasperi 3:50 9\. 040606 Viimeinen reissu Steen1 & Junior Lopazz Panama Rayo Steen1 - ”Pala!!” 3:56 10\. 150406 Ylös Panama Rayo 5:02 11\. 091006 Entten tentten Kemikaali-Keijo Panama Rayo 4:50 12\. 020107 Riivaajat Reh Dogg & Laineen Kasperi Reh Dogg & Laineen Kasperi Reh Dogg - ”Why Must I Cry” 5:25 13\. 010706 Porthaninkatu Huilumies aka Antti Vahteri Panama Rayo Chick Corea - ”Tones for Joan's Bones” 4:47 14\. 120107 Opintomatkalla Panama Rayo 3:44 15\. 201206 Loppusanat Rauhantekijä Rauhantekijä Kate Bush - ”Army Dreamers” 4:08 16\. 240107 Mitä sä siitä Panama Rayo 7:38 Kappaleesta ”010706” (”Porthaninkatu”) on tehty remix -versio nimeltä ”PORTHANINK.”. Se löytyy Julma-Henrin SRJTNT vol. 1 -mixtapelta. == Aiheesta muualla == * ”240306” (”Rik Rek”) -kappaleen musiikkivideo YouTubessa * Albumin arvostelu Noise -sivustolla * Albumin arvostelu Desibeli -sivustolla == Lähteet == Luokka:Vuoden 2007 esikoisalbumit Luokka:Julma-Henrin albumit Luokka:Panama Rayon tuottamat albumit
Jekaterina Gamova

Jekaterina Aleksandrovna Gamova (, s. 17. lokakuuta 1980) on venäläinen lentopalloilija. Hän on kuulunut maajoukkueisiin, jotka voittivat kultaa vuosien 2006 ja 2010 maailmanmestaruuskilpailuissa Japanissa. Jälkimmäisessä turnauksessa hänet valittiin arvokkaimmaksi pelaajaksi. Gamovan pituus on 202 cm ja hän on yksi pisimmistä naisurheilijoista. Gamova on voittanut joukkueineen myös hopeaa kaksissa kesäolympialaisissa, Sydneyssä 2000 ja Ateenassa 2004). == Lähteet == Luokka:Venäläiset lentopalloilijat Luokka:Vuonna 1980 syntyneet Luokka:Elävät henkilöt
Landella

Landella on Pelle Miljoona & Rockers -yhtyeen neljäs ja Pelle Miljoonan 19. albumi. Se julkaistiin keväällä 1995. Albumi äänitettiin akustisilla soittimilla Manssilan tilalla Orimattilassa. Se sisältää sekä vanhempia että uudempia kappaleita Pelle Miljoonalta ja Tumppi Varoselta uusina versioina. Albumi ylsi Suomen virallisen listan sijalle 35. == Kappaleet == # # # # # # # # # # # # # # # # # # # # == Kokoonpano == * Pelle Miljoona – laulu, huuliharppu, kitara * Tumppi Varonen – basso, laulu * Pekka ”Devil” Virtanen: kitarat, laulu, sitar * Tero Siitonen – kitarat, mandoliini * Sami Vettenranta – rummut === Tuotanto === * Antti Kirvesmäki – tuottaja, äänittäjä, miksaaja * Antti, Karza, Tumppi – kuvat * Anne – layout == Lähteet == Luokka:Pelle Miljoonan albumit Luokka:Vuoden 1995 albumit
Kansainvälinen lentopalloliitto

Kansainvälinen lentopalloliitto (lyh. FIVB () on kansainvälinen lentopalloliitto, joka järjestää muun muassa lentopallon maailmanmestaruuskilpailut ja lentopallon Maailmancupin. Se perustettiin Pariisissa vuonna 1947, ja sen nykyinen pääpaikka sijaitsee Lausannessa, Sveitsissä. Puheenjohtajana toimii Ary Graça. FIVB:llä on jäsenmaita 222. == FIVB tällä hetkellä == * Maailmassa yli 500 miljoonaa pelaajaa, joista 33 miljoonaa lisenssin alla toimivia * 222 jäsenmaata * Palkintorahoja yli 25 miljoonaa dollaria vuosittain * Yli 100 sponsorisopimusta firmoihin ja tv- yhtiöihin. == Järjestettävät kilpailut == Kansainvälinen lentopalloliitto järjestää seuraavat kilpailut: ;Lentopallo: * Maailmanmestaruuskilpailut (Miehet ja naiset) * Lentopallon maailmancup * Lentopallon maailmanliiga * Challenger Cup * Seurajoukkueiden maailmanmestaruuskilpailut ;Beach Volley: * Maailmanmestaruuskilpailut * Maailmankiertue == Alajärjestöt == * Euroopan lentopalloliitto CEV (sininen) * Aasian ja Osenian lentopalloliitto AVC (violetti) * Afrikan lentopalloliitto CAVB (oranssi) * Pohjois-Amerikan lentopalloliitto NORCECA (punainen) * Etelä-Amerikan lentopalloliitto CSV (vihreä) == Lähteet == == Aiheesta muualla == * Viralliset sivut Luokka:Lentopallo Lentopallo Luokka:Lausannen urheilu
Imaani Saleem

Imaani Saleem (Melanie Crosdale, s. 1972 Nottingham, Englanti) on englantilainen laulaja. Vuonna 1998 hän osallistui Ison-Britannian Euroviisuedustaja karsintaan kappaleella Where Are You?. Imaani pääsi edustamaan Isoa-Britanniaa Eurovision laulukilpailussa Birminghamissa. Euroviisujen jälkeen Where Are You? nousi Britannian singlelistan 15. sijalle. Imaani soittaa Rhythm and bluesia. Luokka:Brittiläiset laulajat Luokka:Vuonna 1972 syntyneet Luokka:Elävät henkilöt Luokka:Yhdistyneen kuningaskunnan euroviisuedustajat Luokka:Vuoden 1998 euroviisuedustajat
Radoslav Židek

Radoslav Židek (s. 15. lokakuuta 1981 Žilina) on slovakialainen lumilautailija, joka kilpailee lumilautakrossissa. Židek voitti hyvin yllätyksellisesti olympiahopeaa Torinosta 2006, joka on myös Slovakian ensimmäinen talviolympialaisista voitettu mitali itsenäisenä valtiona. Židek on 186 cm ja painaa 82 kg. Hän edustaa ŠKP Štrbské Plesoa. == Lähteet == * http://www.slovakspectator.sk/clanok.asp?cl=22495 Luokka:Slovakialaiset lumilautailijat Luokka:Slovakialaiset olympiamitalistit Luokka:Vuonna 1981 syntyneet Luokka:Elävät henkilöt
Kolpene (Rovaniemi)

Kolpene on lähiö Rovaniemellä. Se sijaitsee osittain kivikautisten asuinsijojen päällä Rovaniemen kirkosta itäkaakkoon. Viiden kilometrin mittaiselle Kolpeneenharjulle johtava Kolpeneentie kulkee alkumatkan Keinuvuopajan ja Salmijärven välistä harjua myötäillen. Vuonna 2014 Kolpeneessa oli 344 asukasta. ==Historia== Rovaniemen varhaisimman kivikauden asutuksen on arvioitu ajoittuvan vuosiin 8000–7000 eaa. Joidenkin arvioiden mukaan Salmijärven rannalla lähellä nykyistä uimapaikkaa on sijainnut menoliittisen ja neoliittisen aikakauden taitekohdan vuosien 6000–5000 eaa. kivikauden asutusta. Arvellaan, että asuinpaikat on valittu paitsi kalanpyyntimahdollisuuksien vuoksi, myös Kolpeneenharjun suojaisan etelärinteen takia, jossa läheinen Ounasvaara heikensi pohjoistuulien purevuutta. On oletettu, että Kolpeneella on asuttu talvellakin ja että asutusta on ollut useissa paikoissa. Vaatimatonta asutusta oli Kolpeneella edelleen ennen toista maailmansotaa. Saksalaiset joukot sytyttivät Pöyliövaaran hyppyrimäen räjäyttämisen jälkeen 9. lokakuuta 1944 Kolpeneenperän Salmijärven rantamain kymmenestä talosta kuusi palamaan. Kolpeneeseen rakennetaan omakotitaloja edelleen, ja se on paikallisbussireittien varressa. Kolpeneenharjun asumattomassa päässä sijaitsee Rovaniemen kaupungin pohjavettä käyttävä vedenottamo, joka valmistui vuonna 1959. Vuonna 1965 sinne rakennettiin vedenkäsittelylaitos. Kolpene on nykyisin osa Ounasmetsän asuinaluetta ja siellä sijaitsevat muun muassa Lapin keskussairaala ja K-lähikauppa. == Lähteet == Luokka:Rovaniemen kaupunginosat
Doksisykliini

Doksisykliini on tetrasykliiniryhmään kuuluva antibiootti. Tetrasykliinit kilpailevat solun 30s-ribosomeilla tRNA:n kanssa kiinnittymisestä. Bakteerien proteiinisynteesi estyy, kun riittävä lääkeainepitoisuus saavutetaan. Doksisykliini on ns. laajakirjoinen antibiootti eli se vaikuttaa useisiin sekä grampositiivisiin että gramnegatiivisiin bakteereihin. Muiden tetrasykliinien tapaan sillä on jonkin verran myös tulehdusta poistavaa vaikutusta. Doksisykliiniä käytetään muun muassa hengitystieinfektioiden, aknen, mykoplasma-, borrelia- ja klamydiainfektioiden hoidossa sekä malarian estohoidossa. Doksisykliini voi joissain tapauksissa aiheuttaa valolääkeihottumaa. Lapsille, joilla hampaat vielä kehittyvät, doksisykliinin käyttö aiheuttaa pysyviä kiillevaurioita, eikä sen käyttöä siksi suositella. == Aiheesta muualla == *Lääkeinfo: Doksisykliini *Terveysportti, metatesaurus: Doksisykliini *PubChem: Doxycycline *DrugBank: Doxycycline *KEGG: Doxycycline *ChemBlink: Doxycycline Luokka:Tetrasykliinit Luokka:Seulonnan keskeiset artikkelit Luokka:WHO:n tärkeimmät lääkkeet Luokka:Malarialääkkeet
Learning to Rock

__NOTOC__ Learning to Rock on vaasalaisen Sturm und Drang -yhtyeen vuonna 2007 julkaisema esikoisalbumi. Levystä on tehty myös erikoispainos Learning to Rock (International Edition). Yhtye sai albumista kultalevyn marraskuussa 2007 ja platinalevyn tammikuussa 2008. Levyä on myyty 31051 kappaletta. == Kappaleet == # # # # # # # # # # === International Editionin bonuskappaleet === # * (Judas Priest -kappale) # (feat. Udo Dirkschneider) # (akustinen) == Arvostelut == * Allmusic: Allmusic review * Desibeli.net: Sturm Und Drang: Learning To Rock Viitattu 29.12.2022. * Dome.fi: * Imperiumi: 6+/10Sturm Und Drang - Learning To Rock Viitattu 29.12.2022. * Soundi: Soundi: Levyarvio * V2.fi: V2.fi: Levyarvio == Lähteet == * Learning to Rock -levyn kansilehti * Yhtyeen kotisivu * Kultalevyhaku artistille Sturm Und Drang === Viitteet === == Aiheesta muualla == * * Luokka:Vuoden 2007 esikoisalbumit Luokka:Sturm und Drangin albumit
Nokia 5300

Nokia 5300 Xpress Music on Nokian valmistama musiikkipuhelin. Nokia 5300 saatavat värit ovat valkoinen ja punainen, valkoinen ja harmaa, valkoinen ja pinkki, valkoinen ja sininen ja kokomusta. Sitä on tuotettu vuodesta 2006 lähtien. ==Nokia 5300:n ominaisuuksia== *Paino: 106,5 g *Mitat: 92,4 × 48,2 × 20,7 mm *Näyttö: 240 × 320 pikseliä, jossa 262 144 väriä *Bluetooth *MP3-musiikkisoitin *1,3 megapikselin kamera *Liukukansi *Musiikkipainikkeet == Katso myös == * Luettelo Nokian tuotteista == Lähteet == ==Aiheesta muualla== * Nokia 5300 - Tuki * Käyttöohjeet Luokka:Nokian matkapuhelimet Luokka:Vuoden 2006 matkapuhelimet
Krama

Krama on lähinnä khmerien maaseudulla käyttämä yleiskäyttöinen päähine. Sitä käytetään Kambodžassa yleensä suojana auringolta, pölyltä ja tuulelta. Kramaa käytetään yleensä huivina päässä tai kaulaliinana, mutta sillä on myös monia muita käyttötarkoituksia. Luokka:Kambodžalainen kulttuuri Luokka:Päähineet
Leszek Kołakowski

Leszek Kołakowski (23. lokakuuta 1927 – 17. heinäkuuta 2009) oli puolalainen filosofi ja aatehistorioitsija. Hän tuli tunnetuksi marxismin kriittisellä analyysillään ja lukuisilla aihetta käsittelevillä julkaisuillaan, joiden joukossa on kolmiosainen kirjasarja Główne nurty marksizmu. Kołakowski oli yksi vuoden 1983 Erasmus-palkinnon saajista. Kołakowski opiskeli toisen maailmansodan jälkeen filosofiaa Łódźin yliopistosta ja sai vuonna 1953 tohtorinarvon Varsovan yliopistosta väitöskirjallaan Baruch Spinozasta. Myöhemmin hän toimi professorina muun muassa Varsovan ja Oxfordin yliopistoissa. Erasmus-palkinnon lisäksi Kołakowskille myönnettiin myöhempinä vuosina esimerkiksi Kluge-palkinto vuonna 2003 ja Jerusalem-palkinto vuonna 2007. Luokka:Puolalaiset filosofit Luokka:Puolalaiset historioitsijat Luokka:Puolalaiset professorit Luokka:Oxfordin yliopiston professorit Luokka:Vuonna 1927 syntyneet Luokka:Vuonna 2009 kuolleet
6pack

6pack on suomalainen vuonna 2008 valmistunut kuusiosainen sketsiviihdesarja. Sarjan käsikirjoittajina toimivat Pirkka-Pekka Petelius ja Jope Ruonansuu, jotka esiintyivät myös sarjan päärooleissa. ==Sarjassa esitettyjä sketsejä== * Persläpiläiset (parodia televisiosarjasta Rintamäkeläiset) * Pihahomo: Helena- Ylermi Lindgrenin juontama puutarha-aiheinen ohjelma. * Päivän peili: keskusteluohjelma, jossa kaksi miestä keskustelevat ja ottavat kaikki kielikuvat kirjaimellisesti. Samantyylinen sketsi on esitetty myös muun muassa brittiläisessä sketsisarjassa Lunta tupaan. * Tarjousimitaatiot: Kaksi miestä esittää yhtä aikaa samaa julkisuuden henkilöä. * Vitsinkertoja Oiva Nöjö ==Esitysajat ja julkaisut== Sarja esitettiin televisiossa Yle TV1-kanavalla helmi- ja maaliskuun 2008 aikana. Samana vuonna Sandrew Metronome Distribution Finland Oy julkaisi sarjan DVD:nä. Sarja esitettiin uusintana vuonna 2009 Yle TV1-kanavalla. ==Lähteet== Luokka:2000-vuosikymmenen suomalaiset sketsisarjat Luokka:Jope Ruonansuu Luokka:Yle TV1:n televisio-ohjelmat